An haifi Zhu Gaochi a ranar sha shida 16 ga Agusta dubu daya da Dari uku da saba'in da takwas 1378 kuma fitattun masu koyar da Confucius ne suka koyar da shi. Sau da yawa ya yi aiki a matsayin mai mulki a Nanjing ko Beijing yayin kamfen ɗin sojan arewacin mahaifinsa. Ba shi da sha’awar harkokin soja amma ya yi fice a harbin maharba. Tuni a watan Mayu dubu daya da dari hudu da ashirin da biyu 1421, a lokacin Sarkin Yongle, an ba da umarni na dakatar da balaguron teku na Zheng He, da alama saboda farashin su (duk da cewa da alama umurnin bai shafi balaguron shida 6 na Zheng He ba, wanda aka shirya kusa da wannan lokacin). Zhu Gaochi, da zaran an nada shi sarautar Hongxi a watan Satumbar dubu daya da Dari hudu da ashirin da biyu 1424, ya soke balaguron teku na Zheng He har abada, ana iya cewa ya ƙone jiragen ruwa ko ya bar jiragen ruwa su ruɓe, kuma ya soke cinikin kan iyaka na shayi ga dawakai kazalika da ayyukan zinare da lu'u -lu'u ga Yunnan da Vietnam .